
Sut y gallwn newid prosesau dylunio a chreu tecstilau ar gyfer byd ffasiwn, tra sicrhau bod ein hadnoddau naturiol, gwerthfawr ar gael i’r genhedlaeth nesaf, cyn ei bod yn rhy hwyr?
Er mwyn ceisio ateb y cwestiwn hwn ymchwilir i mewn i fyd ffasiwn gyda ffocws ar gynaladwyedd yn y diwydiant. Edrychaf ar sut yr ydym yn ailgylchu dillad a ffabrig, y system ffasiwn gyflym, defnyddio nwyddau fel plastig sydd yn cael eu hail-gylchu i greu dillad yn lle creu nwyddau newydd.  Hefyd ar sut allwn ddefnyddio lliwiau naturiol  er mwyn atal llygru ein hafonydd.  Rhaid gwneud hyn i gyd trwy feddwl am ffyrdd i hybu a chyflwyno’r fath yma o ddillad a steiliau mewn ffordd ddeniadol i’n pobl ifanc eisiau eu prynu.
Dangosir amrywiaeth o ddylunwyr enwog a rhai llai enwog a sut y maent yn ceisio newid y systemau o greu dillad fel eu bod ddim yn amharu ar yr amgylchedd. Mae llawer ohonynt  wedi bod yn llwyddiannus ac wedi dal llygaid brandiau enfawr o gwmpas y byd,  mae’r ymchwiliad yma yn esbonio yn fanwl ac yn glir sut y maen nhw wedi bod yn effeithiol. Mae’r ymchwiliad wedi’i drefnu gyda ffocws ar sut mae gwahanol gwmnïau a dylunwyr yn edrych ar gynaladwyedd, a sut y mae dylunwyr newydd yn ceisio lleihau'r effeithiau gwael wrth brosesi ffabrig.  
Astudir y pwnc hwn oherwydd nid yw pawb yn ymwybodol bod y diwydiant tecstilau yn achosi effaith mawr dirywiol ar ein hamgylchedd. Wrth ystyried dilledyn, nid yw yn amlwg bod y system o’i greu yn gallu achosi niwed i’r amgylchedd i’r fath raddau. Mae bron pob cam yn y broses o greu dilledyn yn wael i’n hamgylchfyd.
Mae’r diwydiant tecstilau yn cyffwrdd a phobl mewn wahanol ffyrdd i unrhyw diwydiant arall, mae ym mhob man ac o gwmpas ni i gyd; ein dillad, dodrefn, hyd yn oed ein cerbydau. 
Ond, dillad sy’n cyffwrdd a ni mwyaf. Mae dillad yn ddefnydd sy’n ein gorchuddio a chadw’n ni’n sych ac yn gynnes. Ond mae ffasiwn mewn dillad yn cynrychioli llawer mwy na hynny. Mae’n galluogi ni i dangos pa fath o gymeriad yr ydym, cawn fynegi eich hunan trwy ddillad a ffasiwn. Yn y gorffennol byddai dillad yn arwydd o gyfoeth ac yn dangos pa ddosbarth cymdeithasol yr oedd person yn aelod ohono, pryd hynny dim ond pobl cyfoethog oedd yn gallu fforddio dillad ffasiynol. Erbyn heddiw mae’n rhwydd i unrhyw un brynu eitemau ffasiwn yn rhad ac yn rheolaidd, mewn siopau sydd yn gwerthu dillad heb ansawdd; y disgwyliad yw iddynt gael eu gwisgo unwaith neu ddwy cyn eu lluchio, yr arfer o ffasiwn gyflym.
Gan bod ffasiwn yn rhywbeth sydd yn newid bob blwyddyn ac yn cael ei diweddaru pob tymor, mae’n bwysig o ran lleihau gwastraff, bod rheolwyr byd ffasiwn yn sylweddoli bod rhaid newid y ffordd rydym yn creu'r deunyddiau, a gwella'r prosesau o’i gwneud. Mae gan y cwsmer rôl bwysig hefyd i beidio a phrynu yr holl dillad newydd yma, a cheisio dilyn y ffasiwn gan ddefnyddio beth sydd ganddynt yn barod a’u haddasu peth. 
Yn yr oes yr ydym yn byw ynddo heddiw, mae yna bwyslais i fyw bywyd cynaliadwy. Mae hyn yn cynnwys dangos ymwybyddiaeth o’r amgylchedd ym mhob agwedd o’n bywydau, megis trafnidiaeth, amaethyddiaeth a’r diwydiant tecstilau. Rydym yn dystion i gyfnod pan mae’r byd yn cynhesu yn gyflymach nag erioed ac erbyn nawr mae’r broblem yn enfawr ac yn fyd eang. Mae angen newid ein ffordd o fyw er mwyn sicrhau dyfodol ein planed a dyfodol ar gyfer ein plant. Does dim dewis gennym erbyn nawr neu parhau i waethygu wna’r  amgylchedd a’r genhedlaeth nesaf bydd yn dioddef.  Nid ydym eisiau gadael  y fath etifeddiaeth ar ein holau felly mae rhaid gwneud y newidiadau nawr. 
Yn ôl CBS News mae’r diwydiant ffasiwn yn achosi mwy na 8% o effaith hinsawdd, megis Cynhesu Byd Eang. Mae hyn yn gyfwerth i effaith hinsawdd holl gwmnïau hedfan rhyngwladol a theithiau cludo morwrol gyda'i gilydd. Cerullo, (2019)
Mae’r diwydiant ffasiwn ar gyfer tecstilau yn mynd trwy lawer o gamau gwahanol i greu un darn o ddillad. Wrth brosesi’r dillad mae yna wastraff ffabrig, mae cemegau yn cael eu taflu wrth liwio ffabrig, a hefyd mae llawer o’r ffabrig sy’n cael ei ddefnyddio i greu'r dillad wedi cael ei wneud allan o blastig, sy’n wael i’r amgylchedd. Felly yn anffodus mae mwyafrif o’r camau hyn yn llygru ein gynefinoedd naturiol ac yn llygru dŵr a’r atmosffer.
The science is clear, climate breakdown is happening fast – and the fashion system is a major contributor to global carbon emissions, pollution, water contamination, mass extinction and so many other elements that hinder a healthy planet. (Fashion Revolution, 2019)

Mae Cynhesu Byd Eang a niweidio’r hinsawdd yn fater enfawr ar agenda wleidyddol llywodraethau’r byd. Mae’r llywodraethau hyn a chwmnïau o gwmpas y byd yn ceisio pasio polisïau a gwneud newidiadau i nwyddau fel nad ydynt yn parhau i lygri’r byd, er enghraifft y defnydd o blastig, a sut yr ydym fel pobl cydwybodol angen helpu lleihau'r llygredd hwn i gostwng lefelau Cynhesu Byd Eang. Mae pobl yn cael eu hannog i peidio defnyddio plastig ‘defnydd sengl’ ac yn cael eu gorfodi i ailgylchu plastig trwy eu rhoi mewn biniau arbennig i’w gasglu. Wrth i dymheredd ein hinsawdd cynyddu mae'n effeithio ar fywydau pawb. Mae’r newidiadau yn amrywio o sefyllfaoedd prinder dŵr mewn gwledydd poeth sydd yn dilyn at dirywiad mewn amodau cynhyrchu bwyd. O ganlyniad i hyn, bu mwy o farwolaethau mewn llifogydd, stormydd, tonnau gwres a sychder.
The current period of warming is occurring more rapidly than many past events. Scientists are concerned that the natural fluctuation, or variability, is being overtaken by a rapid human-induced warming that has serious implications for the stability of the planet's climate. (BBC News, 2018)

Mae ein bywydau pob dydd a’r ffordd yr ydym yn byw yn achosi cynydd mewn Cynhesu Byd Eang, o ganlyniad i nifer o bagiau plastig defnydd sengl sy’n cael eu defnyddio ac y cynydd mewn ddefnydd o gerbydau modur a thanwydd ffosil . Mae'r rhain, a llawer mwy yn achosi llygredd yn yr aer ond y swm o blastig sydd yn y byd sy’n creu’r effaith mwyaf ar hyn o bryd. 
Ni sylweddoli’r gan bawb yr effaith mae’r diwydiant ffasiwn yn gwneud ar yr amgylchedd. Er enghraifft mae'r diwydiant ffasiwn yn gyfrifol am 5% o'r holl allyriadau nwyon tŷ gwydr, ac mae'r ganran hon yn tyfu. Os yr ydym yn parhau i fyw yn y ffordd yr ydym mi fydd y byd yn cynhesu fwy a fwy bob blwyddyn ac os fydd yn cynyddu dros 4°C arall bydd yn rhy hwyr i gywiro’r sefyllfa a bydd y byd yn hunan-ddinistrio trwy lifogydd trwm, stormydd enfawr a lefelau'r môr yn mynd yn uwch. Mae rhaid lleihau'r allyriadau nwyon tŷ gwydr i 0% erbyn 2050 er mwyn sicrhau dyfodol ein planed, ac un ffordd o wneud hyn yn y byd ffasiwn yw newid y ffordd rydym yn creu dillad a pha ffabrig sy’n cael eu defnyddio i’w cynhyrchu.  Petty, (2019)
Fel dywedi’r Fashion Revolution (Fashion Revolution 2019), nid dim ond trwy Gynhesu Byd Eang y mae ffasiwn yn effeithio. Mae’n llygri a halogi ein hafonydd, a’n systemau dŵr. Mae gan ffasiwn broblem fawr. Rydym ni fel cwsmeriaid yn gweithredu’r system o ‘cymryd, gwneud, gwastraff’ ac mae hyn yn golygu bod y diwydiant dillad a thecstilau yn gyfrifol am lygredd aer, dŵr a phridd sylweddol, ac am lawer iawn o wastraff. Mewn gwirionedd, bob eiliad, mae cyfwerth ag un lori o decstilau yn cael ei dirlenwi neu ei losgi.
Un o’r diwydiannau mwyaf sy’n effeithio ar yr amgylchedd yw'r diwydiant Tecstilau a Ffasiwn.  Mae’r problemau amgylcheddol yn heriol ac yn anghyfforddus i’r cwmnïau dylunio ffasiwn a hyd yn oed i’r gwisgwyr. Mae wedi troi yn argyfwng i newid sut yr ydym yn byw ac mae angen i ni wneud dewisiadau gwahanol yn y rôl ffasiwn a’i wneud yn glir bod rhaid i gwmnïau gwneud y newidiadau hyn. Blanchard (2007)
Mae lliwio ffabrig yn broblem nad yw pobl yn sylweddoli arno, gan ei fod yn rhan o’r broses creu dillad sydd yn llai amlwg. Mae’r dechneg yn holl bwysig ond yn llygru ein cynefin naturiol wrth i’r lliw rhedeg mewn i’n hafonydd. Nid dim ond lliwio ffabrig sy’n cael effaith ar lygredd. Mae’r broses hon ond yn ddarn bychan o’r holl broblemau sy’n effeithio'r amgylchedd yn y byd ffasiwn.
Dywedir llawer gan y genhedlaeth ifanc am ddirywiaeth a newid ein hinsawdd a sut i’w hatal rhag gwaethygu. Sylweddolir pobl ifanc bod rhaid i ni newid ein ffordd o fyw i allu helpu lleihau llygredd a niweidio hinsawdd. Mae grŵp protest Extinction Rebellion yn boblogaidd  ac yn ceisio amlygu problemau i wneud a’r amgylchedd o ganlyniad i’n system o greu tecstilau a ffasiwn. 
We are facing an unprecedented global emergency. Life on Earth is in crisis: scientists agree we have entered a period of abrupt climate breakdown, and we are in the midst of a mass extinction of our own making. (Extinction Rebellion, 2019) 

Mae Extinction Rebellion yn fudiad cymdeithasol ac ecolegol  a’r nod datganedig i orfodi’r Llywodraeth i weithredu er mwyn achub sefyllfa ein hamgylchedd. 
Dyma gyfle euraidd i newid y ffordd y mae ffasiwn yn cael ei gynhyrchu . Mae’r protestiadau ar draws y byd  wedi gwneud i’r gynulleidfa darged, megis cwmnïau mawr ffasiwn a hefyd y llywodraeth, sylweddoli a newid eu hagwedd tuag at ddefnyddio adnoddau naturiol, a cheisio stopi'r defnydd o blastig a deunyddiau eraill sy’n wael i’r amgylchedd. Mae mwyafrif o’r protestwyr yn bobl ifanc, a’u harweinydd yw merch ifanc yn ei arddegau sef Greta Thunberg .
Merch 16 mlwydd oed sydd yn enwog am brotestio yw Greta Thunberg. Mae ei holl brotestio a’i hymgyrchu wedi ennill iddi gydnabyddiaeth ryngwladol. Ers iddi ddechrau protestio yn 2018 mae miloedd o bobl a phlant ysgol wedi ymuno â hi yng ngwledydd  ar draws y byd gan gynnwys Yr Almaen, Siapan, Awstralia a’r Deyrnas Unedig. Mae’r streiciau hinsawdd y mae hi wedi ysbrydoli wedi dod yn ddigwyddiadau rheolaidd dros y ddwy flynedd diwethaf. BBC News (2019)  
Wrth i’r bobl ifanc protestio mae’r diwydiant ffasiwn a thecstilau yn gwneud newidiadau i’r ffordd y maent yn gwneud a chreu dillad. Nawr yw’r cyfle i siopau a brandiau enwog creu dillad sydd ddim am lygru'r byd, gan fod y cenedlaethau sydd i ddod wedi sylweddoli bod angen newid ei hagwedd a cheisio defnyddio adnoddau naturiol. Mae yna alw am ddillad sydd yn naturiol ac sydd wedi cael eu creu heb niwed i’r amgylchedd.  Y protestwyr ifanc yma a’i tebyg yw’r union gwsmeriaid dylai’r cwmnïau ffasiwn nawr bod yn gweithio gyda nhw er mwyn normaleiddio defnydd o ffabrig naturiol a systemau creu dillad heb ddirywio’r amgylchedd.
Gwnaeth yr actifyddion o’r Extinction Rebellion cynllwynio i darfu ar Wythnos Ffasiwn yn Llundain i brotestio bod y diwydiant hwn yn creu achosion difrifol i’r amgylchedd.
They are in talks with Safia Minney, founder of sustainable clothing label People Tree to target Britain’s biggest fashion event. Yesterday Miss Minney ‘critisised ‘fast fashion’ – cheap clothing that is thrown away after being worn only a few times – and backed the protest. (Robson a Tozer, 2019, Tud. 12)

Mae gan  Extinction Rebellion  nod pendant ac wedi addo ailadrodd y fath gwrthdystiadau cynhalwyid ym mis Ebrill a wnaeth ddod ac anhrefn i Lundain lle arestiwyd mil o brotestwyr gan heddlu’r prif ddinas. 
Cefnogwyd Extinction Rebellion gyda Safia Minney, sy’n cytuno ac o blaid i’w protestio.  Sefydlwyd y brand People Tree ym 1991 gan Safia Minney, gwraig fusnes cymdeithasol llwyddiannus. Mae People Tree yn frand ffasiwn sy’n gynaliadwy yn y diwydiant Masnach Deg. Gwneir pob dilledyn i’r safon uwch o gynhyrchu gan ddefnyddio ffyrdd naturiol o greu a dylunio sydd ddim yn amharu ar yr amgylchedd nac yn llygru ein cynefin. Robson, Tozer (2019)
Contemporary, versatile designs and playful, exclusive prints inspired by the V&A archives create stylish, innovative and affordable fashion while respecting people and the planet. Collections featuring organic cotton, TENCEL™ Lyocell and responsible wool, are made using traditional artisan skills such as hand weaving, hand knitting, hand embroidery and hand block printing. (People Tree, 2019) 
Ei chenhadaeth yw cynhyrchu nwyddau mewn ffyrdd sydd ddim yn niweidio’r amgylchedd a dangos i gwmnïau mawr bod yn bosib cynhyrchu nwyddau mewn ffordd sydd ddim yn llygru nac yn effeithio ar yr amgylchedd ac i herio’r strwythurau pŵer i ailystyried yr effaith maent yn cael ar y blaned. Ei nod yw amddiffyn yr amgylchedd wrth ddefnyddio adnoddau naturiol i greu'r deunyddiau trwy gydol y prosesau ac i greu modelau newydd o ffasiwn sy’n hyrwyddo cynaladwyedd.
I wneud yn siŵr fod yr holl gwmnïau enwog, mawr, er enghraifft John Lewis yn defnyddio adnoddau naturiol yn y broses o gynhyrchu nwyddau rydym angen hybu a hyrwyddo mae’r ffordd hyn o wneud dillad a nwyddau yw’r dyfodol. Ond sut yr ydym yn mynd i wneud hyn?
Mae’r cylchgrawn You yn dangos un teulu a dechreuodd creu dillad a chludwyr i blant gan ddefnyddio ffabrig organig, wedi cael ei liwio gyda phlanhigion naturiol. Ceir ysbrydoliaeth hefyd pan aeth ar drip i India, a darganfod dulliau lliwio cynaliadwy, henafol sydd wedi cael ei ddefnyddio am ganrifoedd. Ar ôl hynny creu'r brand Yoli & Otis. 
Dywedir yn y cylchgrawn, ‘Everything, including the antique furniture and handmade accessories, has been sourced locally based.’ (Tarka, 2019, Tud. 64 )
Ffordd arall i hyrwyddo defnyddio ffyrdd naturiol o greu dillad yw gwneud yn siŵr fod pobl enwog a dylanwadol y byd yn ei ddefnyddio. Mae llawer o bobl enwog yn dylanwadu ar y cyhoedd, yn enwedig pobl ifanc ym myd cyfryngau cymdeithasol . Mae cyfryngau cymdeithasol yn holl bwysig i bobl ifanc, ac wrth iddynt ddilyn pobl enwog mi fyddant wedyn yn ysbrydoli'r cyhoedd i ail ddefnyddio ei dillad mewn ffyrdd gwahanol.  Bydd yn dal llygaid y cyhoedd a chwmnïau'r Stryd Fawr i ddefnyddio ffyrdd naturiol. 
Cyflwynir yn ystod London Fashion week casgliad o ddillad a chafodd ei chreu allan o ddail poethion yn gyfan gwbwl, dan y label cynaliadwy Vin a Omi. Cafwyd y dillad hyn eu harddangos yng ngwesty Savoy fel rhan o’r London Fashion Week.
Resembling wool in appearance, the nettle dresses have a raw and natrual look, and feel, according to Vin, slightly tough and almost furry on the skin. (Of course, having been processed, they don’t sting)’ (Halliwell, 2019, Tud 48)
[image: Vin+Omi created the collection having been invited by Prince Charles to pick nettles from his Highgrove estate]
Ffigwr 1 (Vin & Omi, 2019)
Ers 2004 mae’r brand wedi datblygu tecstilau unigryw sydd ddim yn effeithio ar yr amgylchedd. Mae pob proses o wneud y dillad wedi ei wneud gyda gofal. Defnyddir gwyddoniaeth a sgiliau i ddatrys problemau yn amgylcheddol a chymdeithasol. Mae’r cwmni yn defnyddio gwastraff plastig sydd yn cael ei taflu, a gwneud dillad a nwyddau newydd allan ohonynt.
 For now, plastic is here to stay and lies around the planet in abundance. It will be many years before the problem of waste plastic and how we deal with it is addressed. Until then it makes sense to identify where plastic isn’t being recycled properly and we use that plastic to produce new textiles that can be produced to higher standards and sold with buy back options and detailed responsible care instructions.  As better uses for recycled plastic emerge, our practices will change. (Vin & Omi, 2019)

Fel dywedir, mai plastig yn mynd i fod ar y byd am ganrifoedd sydd i ddod, felly mae angen datrys y broblem o beth yr ydym yn mynd i wneud gyda’r holl blastig sydd ar y byd yn barod. Creu dillad mas o’r plastig yw un ffordd o ddefnyddio’r gwastraff gan fod dillad gwastad yn mynd i fod yn nwydd sydd yn mynd i gael ei greu drosodd a throsodd. Mae hyn oherwydd bod ffasiwn yn newid pob blwyddyn, ac yn ffordd i bobl dangos ei phersonoliaeth a mynegi ei hun trwy'r dillad maent yn ei wisgo. Wrth ddefnyddio plastig i greu dillad mae’n lleihau'r swm o blastig a hefyd yn lleihau'r swm o ffabrig synthetig, er enghraifft polyester, defnyddiwyd i greu dillad. Bydd hefyd yn lleihau'r mynydd o ‘fast fashion’; sef dillad rhad sy’n cael eu taflu ar ôl unwaith neu ddwy yn unig o’u defnyddio.
Ond mae yna ffordd arall o greu dillad newydd sydd yn dilyn y ffasiwn, a’r ffordd yw defnyddio hen ddillad a ffabrig i greu nwyddau newydd. Rydych yn galw hyn yn ffasiwn ail law. Mae ffasiwn ail law yn boblogaidd iawn, yn enwedig gyda phobl ifanc gan ei fod yn ‘vintage’, ac mae’n mynd yn fwy a fwy poblogaidd gan fod y cenedlaethau hyn yn poeni am y dyfodol a’r gormodedd o ddillad sydd yn y byd.
In the late 1980s and in the 1990s fashion designers also began to show interest in used items. High fashion recontructions based upon second hand dress, best exemplified in the practice of the Belgian designers, brought used well as into theoretical discourse. (Clark a Palmer, 2005, Tud. 4)

Mae eitemau sydd wedi’u defnyddio yn gallu cael eu hystyried yn llai deniadol na dillad newydd sbon, ond os mae dylunydd ffasiwn yn creu dillad sy’n dal llygaid trwy ddefnyddio ffabrig neu hyd yn oed nwyddau ail law, mi fydd siopau’r stryd uchel yn eu gwerthu a’r cyhoedd yn eu prynu.  Dillad ‘vintage’ yw dillad sydd wedi dod o oes flaenorol. Heddiw mae gwisgo dillad ‘vintage’ yn ffasiynol iawn, yn enwedig wrth ei gymysgu gyda’r ffasiwn ddiweddaraf. Fel arfer mae’r dillad hyn yn cael eu gwerthu am bris isel am frandiau drud, enwog. Defnyddir y term hwn llawer yn y Rhyfel Byd Cyntaf, oherwydd roedd yn ffordd dda o ailddefnyddio dillad gan fod yna prinder o decstilau. Ond heddiw dylen ni ailddefnyddio dillad llawer fwy i osgoi creu tecstilau newydd sydd yn effeithio ar hinsawdd y byd a llygredd.
While the study of fashion must always be within its historical, social and cultural contexts, second hand fashion fascinates because it is not only styles that are being recycled, but the actual garments themselves. The rationale for its appearance as a global fashion phenomenon at the millenium is undoubtedly multifaceted and also predicated on a number of factors particular to our own times. (Clark a Palmer, 2005, Tud 5)

Mae ffasiwn yn newid bob blwyddyn, ond mae’r ffasiwn o ddegawdau yn ôl, er enghraifft 1980au yn dod yn ôl mewn i steil yn awr. Felly mae cadw dillad hen, ai hailddefnyddio yn beth da gan eich bod yn gallu eu haddasu i fod yn rhan o steiliau ffasiwn heddiw.
The fashion for vintage has expanded the sale of second hand clothing into innovative diverstified markets that have created new hierarchies of vintage consumption. It has directly influenced the traditional charity industries that have, until recently, been an insignificant part of high fashion system. (Clark a Palmer, 2005, Tud 202)

Mae defnyddio siopau elusennol erioed wedi bod yn rhywbeth ffasiynol i’w wneud, mae gwell gan bobl ifanc nwyddau newydd sbon yn ôl y tuedd. Mae rhaid i ni fel cwsmeriaid  newid sut yr ydym yn gweld siopau elusennol ac annog pawb i ddechrau prynu mwy o nwyddau ail law.
Mae dillad wedi mynd mor rhad, erbyn nawr rydym yn gallu edrych am bob math o wisgoedd gwahanol mewn siopau fel Primark, a New Look. Rhwng 2001 a 2005 aeth canran sawl oedd yn prynu dillad menywod i fyny gan 21% . (Blanchard, 2007) Mae’r siopau yma yn newid eu stoc dillad pob mis yn lle pob tymor oherwydd  y galw cyson gan yr ifainc am ddilyn beth yw’r diweddaraf mewn ffasiwn. Mae’r genhedlaeth ifanc fel pe tai wedi anghofio beth yw ystyr ffasiwn, a dim ond yn edrych a dilyn awgrymiadau’r siopau rhad. Rydym hefyd wedi anghofio am bwysigrwydd y crefftwaith a’r ansawdd y dillad rydym yn prynu. Cyhyd â’i fod yn ddigon rhad i’w brynu, a’i wisgo lan at 4 gwaith, mi fydd yn ddigon da.
Credaf fod angen fwy o siopau ‘vintage’ fel bod pobl yn gallu mynd mewn i brynu dillad sydd wedi’u hail wneud mewn i ddilledyn arall. Mi fydd y siopau hyn yn gwneud i’r brandiau enwog sylweddoli nid oes angen creu dillad gyda ffabrig newydd sbon. Fe allwn ailgylchu ein dillad drwy greu darn newydd gan ddefnyddio beth sydd gennym yn barod. Felly torri pâr hen o jîns mewn i siorts. Wedyn y ffabrig sydd wedi cael ei thorri i ffwrdd allwn gadw fel ffabrig sbâr os bod dillad arall yn rhwygo. Mi fydd hyn yn rhoi'r edrychiad ‘vintage’, sydd yn y ffasiwn ar hyn o bryd.
Yn y llyfr Old Clothes, New Looks – Second Hand Fashion, mae'n siarad am sut y mae India yn ailddefnyddio ei dillad. Gan ei fod yn wlad eithaf tlawd, nid oes neb yn gwastraffu eu dillad os eu bod wedi eu creu o gotwm, gan fod y deunydd hwn yn gallu cael ei defnyddio ar gyfer llawer o wahanol nwyddau. Clark a Palmer (2005)
As clothing is outgrown, torn or stained, faded or wears out, it is put aside until a suitable use appears...although domestic recycling is less common as more women work full time, favorite pieces of cloth are cut up and reused in quilts, as dress trimmings and furnishings, while soft cotton become rags, dusters and pot holders. Cloth is never simply thrown away, and will be used up until it literally wears out. (Clark a Palmer, 2005, Tud. 121)

Mae’r ffordd hon o ailddefnyddio yn dda gan ei fod yn defnyddio'r cotwm nes ei fod wed mynd yn ddim. Mae hyn yn rhywbeth all bawb ei wneud; sef ailddefnyddio ffabrig i greu rhywbeth arall. Ond nid yw’n ddigon, mae rhaid i frandiau poblogaidd mawr, ailddefnyddio ffabrig cyn welwn newidiadau arwyddocaol yn digwydd.  
The Paris-based fashion designer Lamine Kouyaté celebrates edges, literally as well as figuratively. His work incorporates both the cutting edge of fashion and the frayed edges of the past. He uses recycled clothing to create high fashion, applying stitches on the outside of his garments together... creating garments that are one of a kind because they are made of used clothing that has been discarded. (Clark a Palmer, 2005, Tud. 215)
Mae llawer o frandiau a dylunwyr newydd wedi dechrau  creu nwyddau allan o ffabrig hen, neu ddefnyddio nwyddau hen i greu ffabrig. Mae’r dylunwyr yn ceisio bod yn gynaliadwy yn y ffordd maent yn creu'r dillad, a cheisio peidio gwneud niwed i’r amgylchedd na chreu llygredd yn broses.
[image: xuly Bt]
Ffigwr 2 (Xuly.Bët, 2016)
Dyma lun un o ddyluniadau Lamine Kouyaté. Mae e wedi bod yn creu ffasiwn ers 1992, ac mae pob darn o waith yn unigryw gan ei fod yn defnyddio dilledyn hen o siop elusen a’i ail greu mewn i ddarn newydd, ffasiynol.  Mae’n enghraifft dda o beth dylai pob dylunydd gwneud gyda’i dyluniadau, gan ei fod yn ail ddefnyddio. Mae Kouyaté yn dilyn y ffasiwn wrth greu ei dyluniadau, ond gan ei fod yn ail ddefnyddio mae pob darn yn wahanol.
Bydd rhai o’i ddillad yn annhebygol o fynd allan o ffasiwn, oherwydd eu bod yn hanfodol ar gyfer bywyd pob dydd, er enghraifft jîns a chrys T.  Dylen ni meddwl mwy am ddillad hanfodol, a sut y gallwn eu gwneud trwy ail defnyddio ffabrig hen, a’u creu fel eu bod yn para amser hir yn lle bod angen eu taflu ar ôl peth defnydd yn unig. ‘..recycled clothes bring together diverse influences to create garments that retain the histories of their previous lives even as suit the tastes of the moment’. (Clark a Palmer, 2005, Tud. 216) Fel y mae’r dyfyniad yn dweud, mae yna rywbeth hanesyddol am ddeunyddiau ail-law gan fod ganddynt  stori, ac rydych fel arfer yn gallu gweld hyn wrth iddynt gael eu haddasu i rywbeth newydd, dilledyn ‘vintage’. Serch hynny, nid yw ffasiwn ‘vintage’ yn bodloni pawb, gan ei fod ag edrychiad gwahanol, ac yn hanfodol, nid yw’n edrych yn newydd.
Wrth ddefnyddio ffabrig hen i greu dillad newydd rydym hefyd yn lleihau'r broses o liwio'r ffabrig ac mae’r proses hyn yn llygru ein hafonydd ar draws y byd, yn amharu a distrywio ein cynefin naturiol. Un o’r technegau mwyaf pwysig yn y diwydiant ffasiwn a thecstilau yw lliwio ffabrig gan fod lliw yn hanfodol mewn pob math o ddillad. I liwio ffabrig mewn meintiau mawr, defnyddir cemegau.
[bookmark: _Hlk26099148]Mae’r cemegau hyn yn cael ei gwaredu trwy ein hafonydd ac mae hyn wedyn yn llygru’r amgylchedd. Un ffordd o hatal hyn yw trwy defnyddio lliwiau naturiol megis o blanhigion neu ffrwythau a llysiau. ‘Natural dyes are biodegradable, non-toxic and non-allergic. They do not cause any health hazards and hence they can be used easily without many environmental concerns.’ (Sadannavar, 2018)
Mae’n ddigon hawdd ceisio dweud wrth gwmnïau mawr i ddechrau defnyddio lliwiau naturiol i greu ei deunyddiau, ond mae’r lliwiau hyn yn anodd eu creu mewn meintiau mawr. Felly mae defnyddio lliwiau naturiol yn gallu bod yn sialens  i gwmnïau mawr. Serch hynny, wrth gynhyrchu dillad gyda lliwiau naturiol, mae’r un faint o ddŵr yn cael ei ddefnyddio, ond gan ei fod yn naturiol ni fydd y dwr yn cael ei lygru. ‘It is difficult to reproduce shades by using natural dyes/colorants, as these agro products vary from one crop season to another crop season, the place to place and species to species, maturity period etc.’ (Sadannavar, 2018)
Fel dywedir, mae’r lliw yn mynd i newid ym mhob proses gan fod defnyddio lliwiau naturiol ddim yn gallu sicrhau'r union yr un canlyniad o liw ac mae felly ddim yn addas ar gyfer creu niferoedd mawr o ddillad sydd angen bod yr union yr un fath.
Felly mae angen darganfod ffyrdd o ddefnyddio’r lliwiau naturiol a gwneud yn siŵr eu bod yn gallu lliwio’r holl ddarn ffabrig yn gyson ac yr union yr un fath.  Hefyd, dyled defnyddio cemegau lliw sydd ddim yn effeithio ar yr amgylchedd. Mae rhai cwmnïau yn defnyddio llifynnau pur i liwio’r ffabrig sydd ddim yn cynnwys cemegau ychwanegol. Mae hyn yn system dda i’w mabwysiadu gan nid oes cemegau yn mynd mewn i’r afonydd.
Un dylunydd ffasiwn sy’n defnyddio prosesau naturiol i greu ei dillad yw Alexandra Faro. Mae Faro yn ceisio dod a chynaliadwyedd a ffasiwn y stryd uchel at ei gilydd ac i roi sylw i’r agwedd foesol o’r diwydiant ffasiwn. Er ei bod yn gwmni newydd, annibynnol mae’r casgliad hwn yn gyflawniad anhygoel i label ffasiwn ifanc. Mae’n defnyddio sidan yn bennaf i greu ei dillad, sy’n gynaliadwy gan ei fod yn fath o ffabrig naturiol.
Faro also uses fair trade Scottish wool and is experimenting with natural vegetable dyes. She also works to minimize waste through the production process and recycles everything possible. Faro occasionally works with recycled garments, with one such piece made entirely of recycled dolls’s clothes to draw attention to garment workers’ rights and the West’s throwaway culture. (Brown, 2010, Tud. 58)

Ffigwr 3 (Faro, 2019)
Felly wrth fynd yn ôl i’r cwestiwn gwreiddiol, mae hyn yn ffordd o newid prosesau wrth greu dillad gan ei fod yn defnyddio dulliau penodol o gynhyrchu sy’n foesegol. Ond mae dillad sy’n cael ei gwerthu fel hyn yn gallu fod yn ddiflas gan ei bod yn defnyddio lliw naturiol a ffabrigau naturiol, er enghraifft wlân a defnyddio sbigoglys sy’n creu lliw gwyrdd chwerw. Wrth edrych ar y ffrog hon, mae’r siâp yn ffitio’n dda gan ei fod yn sidan, ond nid yw’r lliw yn dal y llygad. Mae’n blaen ac yn edrych yn ddifywyd. Mae angen edrych ar ffyrdd eraill o addurno heblaw am liw, defnydd o frodwaith, rhubanau, cregyn, efallai.
Wrth edrych ar siopau sy’n gwerthu dillad sydd wedi’u hail ddefnyddio gwelaf nad ydynt yn drawiadol iawn  ac ni fydd pobl ifanc yn ei gwisgo gan nad ydynt yn ymweld yn ffasiynol iawn. Mae’r lliwiau yn rhai diflas iawn, gan fod lliw naturiol ddim mor gryf â lliwiau synthetig. Felly mae angen i gwmnïau meddwl am y ffactorau hyn o gadw’r dillad yn ffasiynol, ac i dal llygaid pobl ifanc gan dyma’r gynulleidfa fwyaf pwysig yn y diwydiant ffasiwn. Gall defnyddio’r neges foesol fod o help wrth hysbysu’r brand a’r dillad; defnyddio sêr o fyd cyfryngau i helpu cryfhau’r neges foesol byddai un ateb.  Ceisio targedu'r genhedlaeth ifanc sydd â chydwybod am yr amgylchedd a chael nhw i roi pwysau ar y brandiau mawr yw ateb arall.
Ffordd arall i fod yn foesegol wrth brosesu dillad yw defnyddio'r dull o liwio â chymorth microdon. Mae’r modd hyn o liwio ffabrig yn broses tecstilau sy’n ennill sylw ar hyn o bryd gan ei fod â chost isel, yn effeithiol heb ddefnyddio llawer o ynni, ac mae’r broses yn ecogyfeillgar. Mae dillad synthetig yn creu niwed amgylcheddol a dynol wrth gael eu creu, a’r niwed hyn yn cynyddu’n bellach wrth fod angen defnyddio proses o’u lliwio sydd yn ychwanegu at y niwed hwn. Ni ellir peidio â byth mwy defnyddio ffabrig synthetig gan ei fod yn rhy ddibynadwy, felly mae angen gwella'r prosesau o’i lliwio i’w wneud yn gynaliadwy.
Un proses yw lliwio microdon. Mae’r angen o gynaliadwyedd yn cynyddu yn y diwydiant tecstilau, mae’r prosesau gwahanol o liwio ffabrig trwy ddefnyddio microdon yn dewis arall hyfyw ar gyfer cynhyrchion eco. O’u cymharu â dulliau confensiynol, mae’r prosesau hyn yn well oherwydd nid oes angen yr holl gemegau, mae’r effeithlonrwydd ar yr amgylchedd yn llai ac mae’r broses yn un weddol syml. Mae’r proses hyn yn gweithio hefyd ar ffabrig hen sydd â lliw ynddo yn barod. Felly mae’n berffaith ar gyfer creu dillad newydd gan ddefnyddio ffabrig hen. Journal of Cleaner Production 232 (2019)
Yn ogystal mae defnyddio’r proses Morphotex yn ffordd gynaliadwy o wneud ffabrig. Mae Morphotex yn broses o greu tecstilau lliwgar heb ddefnyddio lliw na phigment. Enwai’r ffabrig ar ôl pili-pala yn Ne America sydd ag arlliwiau gwahanol o las. ‘Although richly coloured, the butterfly’s wings do not actually contain any pigment. The insect’s wings are covered by microscopic scales that reflect light in a manner similar to a photonic crystal, angling and refracting it in a way that reflects the blue wavelengths found in ambient light.’ (Quinn, 2010, Tud. 112)

Ffigwr 4 (Morphotex, 2010)
Mae’r ffabrig yn cael ei wneud o polyester a neilon wedi eu trefnu mewn ffordd sy’n rhoi'r edrychiad ei fod yn las. Nid yw’n cynnwys dim lliw felly mae hyn yn meddwl nid oes angen defnyddio egni i liwio’r ffabrig. Mae hefyd yn gallu edrych yn goch, piws a gwyrdd. Mae’r ffabrig Morphotex yn ailgylchadwy, sydd ddim yn llygru dŵr yn y proses. Wrth fynd yn ôl i’r mater fod dillad sydd â lliw naturiol yn edrych yn ddiflas, mae hyn yn ffabrig sy’n edrych mwy ffasiynol, gan ei fod yn fwy bywiog, lliwgar a chŵl. 
Un dylunydd sy’n creu dillad ffasiynol a chyfoes yw Suzanne Lee. Mae’n ddylunydd ffasiwn sydd wedi lansio casgliad o ddillad cynaliadwy trwy ddefnyddio ffabrig gyda seliwlos bacteriol. ‘This is a visionary and innovative project about developing a biomaterial for use in fashion design in which textile design, fashion, biotechnology and nanotechnology converge.’ (Martin, 2010, Tud. 38)
[image: BioBomber jacket]
Ffigwr 5 (Lee, 2014)
Mae’r bacteria sy’n cael ei ddefnyddio yn ddiniwed, ac mae’n cael ei ddefnyddio ar gyfer gwehyddu. Yn y proses mae’r ffibrau seliwlos yn cael eu modeli mewn i ddeunydd. Mae’r darn yn cael ei rhoi mewn hydoddiant te gwyrdd, ac yn cael ei sychu, torri a’i gwnïo mewn i ddilledyn. I ychwanegu lliw i’r ffabrig newydd rydych yn gallu printio ar ei ben, neu ei liwio gan ddefnyddio llysiau.
Hefyd mae Suzanne Lee wedi lansio gwefan ar y system o Biocouture. Mae’n wefan yn gymuned sydd wedi ei greu gan arloeswyr materol, sydd am gataleiddio'r datblygiadau Biocouture fel bod cwmnïau eraill yn gallu defnyddio’r wybodaeth a gwneud arbrofion eu hunan.
There is increasing demand for compostable materials that can be produced with minimal raw materials, toxins and water, however there is currently no home for all the research, experiments, projects, and inspiration around ‘grown materials’ to meet this need. Without such a platform, innovators will continue to work at small scale, and potentially world-changing innovations will remain hidden to the global community. (Launch, 2019)

Dylunydd ffasiwn arall sydd yn ceisio osgoi creu ffabrig newydd wrth dylunio ei dillad yw Natalie Chanin. Mae’n dod o Alabama, a datblygodd amryw o’i chasgliadau dillad trwy defnydd o tecstilau wedi’u hailgylchu, ac wrth iddi wneud hyn sefydlwyd math o chwildro ym myd ffasiwn Americanaidd i fod yn fwy cynaliadwy eu ffordd.
‘Accounts of her commitment to sustainable methods have rippled through the fashion world and far beyond, where her model of using reclaimed textiles as a source material has inspired new ways of working.’ (Quinn, 2010, Tud. 131-132)

Dangosir hyn fod cwmniau mawr yn gallu cael ysbrydoliaeth o dylunwyr llai enwog a creu dillad mewn ffordd cynaliadwy sydd ddim yn amharu ar yr amgylchedd. 
[image: ALABAMA-CHANIN-COLLECTION-PLAYS-WELL-WITH-OTHERS-1]Ffigwr 6 (Chanin, 2018)
Wrth edrych ar y llun hwn o un o’i chasgliadau, nid yw’r dillad yn llachar nac yn dal y llygad. Ond er bod y lliwiau yn rhai niwtral mae’r mathau o ddillad sy’n cael ei dangos yn rhai bydd pobl yn gwisgo ar gyfer bywyd pob dydd. Mae hyn yn effeithiol a dyma'r math o ddillad mae rhaid i ddylunwyr ceisio ail wneud.
Sonnir uchod mae mwyafrif o’r cwmnïau sy’n defnyddio deunydd cynaliadwy, neu ffabrig ail-law i greu eu nwyddau yw rhai bach.  Nid oes ganddynt digon o le na staff i gwneud yr ymchwil i ehangu’r broses ymhellach. Felly mae rhaid i’r cwmnïau mawr, enwog dechrau defnyddio dulliau a phrosesau sy’n gynaliadwy a chael ysbrydoliaeth o’r cwmnïau bach yma.
Tra ein bod ni, y cyhoedd, yn fwy ymwybodol o’r amgylchedd a llygredd rydym yn gofyn mwy o gwestiynau am y ffordd mae ffasiwn yn cael ei gynhyrchu, a pa mor gynaliadwy ydyw. O ganlyniad, mae siopau yn gwneud newidiadau, ac mae’r mudiad dillad moesegol yn dod yn fwy poblogaidd.
[bookmark: _Hlk25920566]Global warming and sustainable fashion are not simply seasonal trends. They are here to stay. Which means the high street is taking the issues seriously too. And with our favourite chains racing each other to snap up organic cotton or falling over themselves to be branded Fairtrade, it’s more important than ever to be selective about where you shop.’ (Blanchard, 2007, Tud. 13-14)

Fel dywedi’r dyfyniad mae’r Stryd Fawr yn sylweddoli bod angen gwneud ei rhan i helpu lleihau llygredd yn y diwydiant ffasiwn. Cwmnïau sydd wedi gwneud gwahaniaeth yn barod yw Marks and Spencer, sydd wedi bod yn garbon niwtral ers 2012. Mae Primark, Dorothy Perkins, H&M a New Look wedi gwneud cyfres o ddillad gan ddefnyddio cotwm naturiol. Ac mae Topshop wedi bod yn gweithio gyda’r cwmni Masnach Deg, People Tree.
Wrth ddod i gasgliad gwelwn fod yna lawer o ffyrdd y gall cwmnïau o fewn y diwydiant tecstilau a byd ffasiwn newid eu ffordd o greu dillad er mwyn lleihau eu hymyrraeth ar yr amgylchedd a thrwy hyn lleihau Cynhesu Byd Eang.
[bookmark: cysill]Gwelir ei fod yn bosib creu dillad mewn ffyrdd cynaliadwy sydd ddim yn amharu ar yr amgylchedd.  Mae’r dillad yma wedi profi eu hun yn ddeniadol ac maent i gyd yn gallu dal eu lle o fewn diwydiant sydd yn gystadleuol ac anhrugarog. Mae’r holl brosesau hyn wedi bod yn llwyddiannus i helpu lleihau'r effeithiau ar yr amgylchedd, a sylweddolir cwmnïau mawr fod rhai o’r prosesau yn gallu cael ei gwneud wrth fasgynhyrchu ac yn gallu cael eu cynnal mewn ffyrdd proffidiol.
Sonnir am Extinction Rebellion a sut y mae’r protestwyr yma yn ceisio tynnu sylw’r byd a’i Lywodraethau at bwysigrwydd y frys i lleihau dinistriad o’r amgylchedd. Mae mwyafrif o’r protestwyr yn bobl ifanc; rhain yw’r grŵp sydd yn prynu dillad ffasiwn cyflym.  Nawr yw’r amser felly i byd ffasiwn manteisio ar y cyfle o weithio gyda’r grŵp dylanwadol, angerddol yma gan bod ganddynt sylw pobl ifanc ar draws y byd i wrando ar ei neges amgylcheddol.  Trwy weithio gyda nhw gall y pobl ifanc hyrwyddo’r defnydd o ddillad cynaliadwy a helpu newid meddylfryd yr oes hon. Yn y ffordd yma gallwn hyrwyddo dillad naturiol a cael gwared o ffasiwn cyflym yn gyfan gwbwl. 
Sonnir am Vin a Omi sy’n dylunwyr a gwnaethant gasgliad o ddillad trwy defnyddio dail poethion yn unig. Mae hyn yn drawiadol ac yn enghraifft arbennig ei fod yn bosib creu casgliad o ffasiwn hollol wahanol ar gyfer y dyfodol. 
Wrth edrych ar waith y dylunydd Suzanne Lee a’i defnydd o facteria Biocouture i greu un o’i chasgliadau o ddillad, dengys bod yn bosib creu nwyddau heb defnyddio ffabrig newydd. Wrth defnyddio bacteria naturiol nid yw’n amharu ar yr amgylched. Mae hyn yn agoriad llygad ac yn broses gyffrous i’r diwylliant. Cwmni cymharol bychan yw Suzanne Lee; mae rhaid i’r byd ffasiwn buddsoddi mewn ymchwil o’r fath yma er mwyn iddo dyfu yn modd o gwneud ffabrig gynaliadwy. Dylai’r llywodraeth gorfodi’r cwmnïau mawr i ail-fuddsoddi mewn ymchwil i’r datblygiadau cynaliadwy newydd, er enghraifft, defnydd o’r bacteria, defnydd o llysiau ar gyfer lliwio, defnydd o Morphotex a’r fath a dangos fod yna prosesau gwahanol i greu dillad gall fod yn prosesu pwysig a chwyldroadol yn y dyfodol. 
Er hynny nid dim ond y dylunwyr a’r cwmnïau mawr sydd angen newid i achub ein planed, mae rhaid i’r cwsmeriaid neud eu rhan. Trwy defnyddio dillad ‘vintage’ sef y broses o ailddefnyddio dillad hen i creu darn newydd ond cadw’r edrychiad naturiol, mae’r dilledyn yn newid ei wedd ond yn cadw ei hanes. Mae rhaid i pobl prynu dillad fel hyn yn fwy aml ac mae rhaid bod siopau elusennol yn cael eu trawsnewid i fod yn fwy cyfoes a cŵl i denu pobl ifanc i brynu nwyddau yno. Mi fydd hyn yn lleihau y swm o ddillad sy’n cael ei gwastraffi ac yn diweddi mewn safleoedd tirlenwi. Mae angen gwneud defnydd o dillad ail-law yn fwy dderbyniol yn ein byd pob dydd ac mae angen cael cefnogaeth a hyrwyddiad y sawl sydd yn enwog ym myd y cyfryngau cymdeithasol i parhau i wisgo’r math yma o ddillad yn gyson fel bod eraill yn eu dilyn a cam wrth gam mi allwn darbwyllo mwy a mwy i beidio a prynu dillad newydd bob tro ond meddwl am yr effaith ar yr amgylchedd a dewis dillad cynaliadwy fel y ffordd orau i fyw er mwyn ein hunan a’n dyfodol.
Mae’r amryw o ffyrdd sydd wedi cael ei ymchwilio yn mynd i newid dyfodol yr holl prosesau o chreu dillad, ac i ateb y cwestiwn: mae yn bosib newid y prosesau gan bod dylunwyr yn ceisio ei wneud yn barod; yr unig pryder efallai yw os ydynt yn gallu newid y prosesu mewn pryd. 

